Ayu Waden saat live interaktif di acara Jepun Bali Singaraja Fm
BALI ORTI,singarajafm.com,- Belantika musik pop Bali kadi mangkin sayan mawarna antuk medalnyané album Pop Bali sané sayan variatif. Silih sinunggil penyanyi sané embas ring Petang, Badung Ayu Wadén sampun ngerilis album kaping kalihnyané sané sida muali ngeraméang belantika musik Pop Bali. Album sané mamurde “Nagih ATM” pinaka album kaping kalih Ayu Wadén, album puniki kaproduksi ngeraga lintang labél AW Production. Riusan suksés ring album perdana sané mamurde Liep – Liep Lipi Gadang ngawé Ayu Wadén sayan semangat antuk ngerilis album kaping kalihnyané sinambi nadingin hobynyané.
Ring album teranyarnyané kadi mangkin, sang suami sané banget katresnain sareng mendukung siki lagu, lianan punika Ayu Waden nyarengang makudang artis pendukung sekadi Panji Kuning, Suwéca Antara lan pianaknyané padidi inggih punika Nanik Anettya. Ring albumnyané kadi mangkin medaging siye lagu antuk makudang jenis musik silih sinunggil lagu dangdut. “Ring album anyar tiang puniki, akéh kewantu sawitra sekadi Panji Kuning, Suwéca Antara lan pianak tiang Nanik Anettya. Siye lagu tiang unggahang ring album kadi mangkin. Jenis musiknyané taler makudang macem silih sinunggil lagu dangdut”, baosnyané rikala interaktif ring Radio Singaraja FM wau puniki
Ngantenang panglimbak musik Bali kadi mangkin, Ayu mikayunin sayan modérn taler nganutin kadi mangkiné. Inggian saking musik, lagu lan kualitasnyané. Dané taler nyingakin nénten wantah lagu Pop Bali kesenian lianan sekadi bondrés taler sayan menggeliat. “Musik Bali kadi mangkin sanget nganutin jaman, inggian saking segi musik, lagu taler kualitasnyané. Tan wantah lagu Bali sané sayan menggeliat seni lianan taler sekadi bondrés sané pungkuran sayan ngelimbak”, baos Ayu Wadén sané mearan jangkep I Gst Ayu Made Mardiani.
Muali ring album anyarnyané “Nagih ATM”, Ayu Wadén sanget bagia riantukan ngamolihang dukungan keluarga utamané sang suami tercinta. Dané naler ngaptiang dumogi karyanyané prasida ngibur lan sida katerima para penggemar musik pop Bali. Ayu Wadén taler ngaptiang dumogi lagu Bali terus kasenengin sumangdéné lagu Bali tetep ajeg lan lestari. “Tiang banget matur suksma majeng suami lan keluarga sampun mendukung tiang. Dumogi karya tiang sida katerima pengoneng musik Pop Bali. Kapungkur lagu Bali terus ajeg lan dados raja ring daerah padidi”, Ayu Wadén nguntatin. (ama)
zsm_Latn ban_Latn ban_Latn ban_Latn ban_Latn